Joanna Vestal - Laurie Vestal | Search People Directory | Intelius
People Lookup by Name - Joanna Vestal - Laurie Vestal
Vestal, Joanna — Vestal, Laurie Philander kry komediant-prys vir lewenslange bydrae | Netwerk24
Deur AJ Opperman 10 September 2019 16:00
“Dit is oukei om jouself te wees,” sê die komediant Soli Philander oor sy Savanna Comics’ Choice-eerbewys vir lewenslange bydrae.
Die komediant Soli Philander het Saterdag ’n Savanna Comics’ Choice-eerbewys vir lewenslange bydrae gekry. Foto: Jerri Mokgofe Photography
“Dit is dalk die oorweldigendste deel van die prys, dat ander mense in die bedryf sê: ‘Ons gee dit vir jou, want dit kom jou toe. Ons sien wat jy doen en ons dink jy is oukei, jy mag wees wie jy is.’ Wat noem ’n mens hierdie gevoel? Ek ken dit nie. Dit is nuut vir my.”
Soli Philander Foto: Jerri Mokgofe Photography
Philander het die prys Saterdag in die Lyricteater in Gold Reef City, Johannesburg, gekry.
Philander het nie eintlik hierdie loopbaan beplan nie.
Hy het baie jonk ’n vriendin na ’n oudisie vergesel om haar by te staan.
“Dit was die digter Diana Ferrus. Ek is toevallig gevra om ook ’n rol te lees.”
Dié rol het hy oplaas vertolk.
Hy het baie verhoogwerk gedoen, ook in die buiteland, soos met die toneelstuk Waiting for Godot.
Op televisie het hy verskyn in reekse soos Die Manakwalanners en die televisierolprent The Road to Mecca. Sy stem was ook op radio.
Hy het op SAfm ’n karakter met die naam Rosie September vertolk en hy het ’n program Saterdagoggende op RSG aangebied. Hy was later onder meer op Punt Geselsradio en CapeTalk.
Hy was ook die aanbieder van programme soos Liriekeraai en Vat ’n kans op kykNET.
“Jy weet, ek kry danksy die prys die gevoel dat alles nie verniet was nie,” sê Philander.
“Die tye wat ’n mens hard gewerk het of moeg was, waar jy iewers in ’n klein kamertjie sit en gewonder het wat jy maak. Ek wil ook vier hoe ongelooflik Suid-Afrikaners is. Dankie dat julle luister na die mallerigheid in my kop, dat julle dink ek is oukei.”
Meer oor: Savanna Comics' Choice-Pryse | Soli Philander | Lyricteater | Gold Reef City | Johannesburg | Komediant | Celebs | Komedie